ⵜⵉⵔⵜⵉⵜ ⵔⵉⵅ ⴰⴷ ⴳⵅ ⴰⵎ ⵓⴹⴱⵉⴱ ⴰ ⵏⴰⴽⵣ ⵎⴰ ⴰⵅ ⵉⵏⵖⴰⵏ. ⴰⵢⴰⴷ ⵉⴳⴰ ⵜⵉⵔⵜⵉⵜ, ⴰⵏⵏⵉⵏ ⵜⵜ ⴽⵓⵍ ⵉⵡⴷⴰⵏ. ⵜⴷⵊⴰ ⴷ ⴳ ⵡⵓⵍ ⴰⴱⵔⴰⵢ, ⴰⵎ ⵓⴽⵜⵛⴰ ⴰⵢ ⴳⴰⵏ. ⵉⵙ ⴷ ⵉⵙ ⵏⵏⵉⵅ ⴰ ⵜⵜ ⵏⴰⴷⵊ? ⴰⴷ ⵉ ⵜⵜⵀⴷⵓ ⴳ ⵉⵖⵙⴰⵏ. ⵎⴰ ⴰⵙ ⵜⵊⵊⴳⵜ ⴰ ⵜⵉⵔⵜⵉⵜ? ⵎⴰ ⵙ ⵏⵓⵔⵣⵣⵓ ⵜⵉⵔⵊⵉⵏ? ⵜⵉⵇⵇⴰⴷ ⵓⵔ ⵉ ⴳⵉⵏ ⵛⴰ! ⴰ ⵏⴰⵍ ⵙ ⵎⴰ ⴰⵅ ⵉⴱⵔⵉⵏ. ⵜⵓⴳⵔⵜ ⵉ ⴰ ⵣⵣⵎⴰⵏ, ⵓⵔ ⵓⴼⵉⵅ ⴰⵏⵏⴰ ⴰⴽ ⴳⵉⵅ. ⴽⵢⵢⵉⵏ ⵜⴳⵉⵜ ⴰⵎⵏⴰⵢ, ⵏⴽⴽⵉⵏ ⵉⴹⴰⵕ ⴰⵢ ⵍⵉⵅ. ⵎⵇⵇⴰⵔ ⵍⵍⴰ ⵜⴰⵣⵣⵍⴰⵅ, ⵉⴷ ⵉⵙ ⵏⵏⵉⵅ ⴰⴽ ⵏⴰⴼ. ⴼⴰⴷ ⵉⴳⴰ ⴰⵅ ⴰⵛⵄⴰⵍ, ⴰⵣⴰⵍ ⵉⴳⴰ ⴰⵅ ⴰⵣⵍⴰⴼ. ⴰ ⵏⴽⴽⵉⵏ ⵉⴳⴰⵏ ⴰⵃⵢⵓⴹ, ⴼⴰⵔⵅ ⴰⴳⵍⵎⴰⵎ ⵉⵣⵡⴰⵏ. ⴰⵏⵏⴰ ⵏⵥⵕⴰ ⴳ ⵓⴱⵔⵉⴷ, ⵅⴰⵙ ⴰⵏⵓⵏⵉⵡ ⴰⵢ ⴳⴰⵏ. ⵜⵙⵙⵓⵃⵍⵜ ⴰⵅ ⴰ ⵣⵣⵎⴰⵏ, ⴰⵢⴰⴷ ⵉⴳⴰ ⴰⴽ ⴰⵚⵏⵉⵄ. ⵎⴽ ⵜⵉⵡⴹⵜ ⴰⵍ ⴰⵏⵔⴰⵔ, ⴳⴳⵯⴷⵅ ⴰⴷⵉⵙ ⴰⴷ ⵉⵡⵙⵉⵄ. ⴳⴳⵯⴷⵅ ⴰⴷ ⵉⴹⵓ ⵛⴰ ⵙ ⵢⵉⴹ, ⵉⵙⵙⵎⵓⵏ ⴷ ⴽⵓⵍ ⵉⵖⵔⴰⵔ. ⴰⴷ ⵢⴰⵙⵉ ⵎⴰ ⴳⴳⴰⵏ ⵛⴰ, ⵉⴷⵊ ⴰⵅ ⴳ ⵡⵓⵍ ⴰⵣⵡⴰⵔ. ⴷⴰ ⵉⵜⵜⴰⵎⵥ ⵛⴰ ⵡⴰⵔ ⵛⴰ, ⴰⵔ ⵢⵓⵔⵣⵣⵓ ⵜⵓⵣⵍⵉⵏ. ⴷⴰ ⴰⵙ ⵉⵜⵜⴳⴳⴰ ⵜⵉ ⵉⵍⵉⵙ, ⵀⴰ ⴰⵃⵓⵍⵉ ⴳⴰⵏ ⵙⵉⵏ. ⵜⵓⴳⵔⵜ ⵉ ⴰ ⵣⵣⵎⴰⵏ, ⵓⵔ ⵓⴼⵉⵅ ⴰⵏⵏⴰ ⴰⴽ ⴳⵉⵅ. ⴽⵢⵢⵉⵏ ⵜⴳⵉⵜ ⴰⵎⵏⴰⵢ, ⵏⴽⴽⵉⵏ ⵉⴹⴰⵕ ⴰⵢ ⵍⵉⵅ. ⴰⵏⵏⴰ ⵏⴳⵔⴰ ⴳ ⵓⴱⵃⵉⵔ, ⵏⴳⴳⵓⵏⵉ ⵜ ⴰⴷ ⵉⵖⵣⵉⴼ. ⵡⴰⵅⵅⴰ ⵉⴽⴽⴰⵜ ⵓⵏⵥⴰⵕ, ⴷⴰ ⵉⴽⴽⴰⵜ ⵏⵜⵜⴰ ⴰⴽⵏⵉⴼ. ⵉⵙ ⴷ ⴰⵛⴰⵍ ⴰⴳⴳⴰⵏ ⵛⴰ? ⵎⴰⴷ ⴽⴰⵍⵅ ⴳⴰⵔ ⵉⴼⵙⴰⵏ? ⴰⵏⵏⴰ ⵏⵓⴼⴰ ⵙ ⵉⵎⵖⴰⵔ, ⵏⴳⴳⵓⵏⵉ ⴳⴰⵔ ⵉⵎⵖⴰⵏ. ⵜⴰⴳⵓⵜ ⵜⴳⴰ ⴰⴼⵔⴰⴳ, ⵉⵏⴳⵔⴰⵅ ⴷ ⵎⴰ ⴰⵅ ⵉⵛⵜⵉⵏ. ⵡⴰⵅⵅⴰ ⵀⵣⵣⴰⵅ ⴰⵛⴱⴰⴱ, ⵓⵔ ⵏⴰⵏⵏⵉ ⵛⴰ ⴷ ⵉⵣⵔⵉⵏ. ⵎⵖⴰⵔ ⵉⵔⵙ ⵛⴰ ⵅ ⵓⴷⵔⴰⵔ, ⵓⵔ ⵜⴰⴽⵉⵅ ⴰⵍ ⴰⴼⵔⵓⵏ. ⴰⵏⵏⴰ ⵉⵣⵔⵉ ⴳ ⵡⴰⵏⵙⴰ, ⵓⵔ ⵖⵉⵔⵙ ⵛⴰ ⵜ ⵉⵙⵙⵎⵓⵏ. ⴰ ⴰⵛ ⵏⵏⵉⵅ ⴰ ⵣⵣⵎⴰⵏ: ⴰⴷⵊ ⴰⴷ ⵏⴱⴱⵉ ⵜⵉⵔⵜⵉⵜ. ⵜⴳⵜ ⵉ ⴽⵓ ⵛⵉ ⴷ ⴰⵍⵎⵓ! ⴰⵙⵙⴰ ⵜⴳⵔⴰ ⵜⵉⵎⵖⵉⵜ.